b"\n_START_ARTICLE_\nJurski park 3\n_START_SECTION_\nVsebina\n_START_PARAGRAPH_\nBen Hildebrand in 12 letni Eric Kirby odideta na vo\xc5\xbenjo s padalom okoli otoka Isla Sorna. Posadka \xc4\x8dolna na katerega sta privezana skrivnostno izgine, potem ko zapeljejo v meglo, kar Bena prisili da prere\xc5\xbee vrvi in z Ericom se znajdeta sredi otoka. Na celini, dr. Alan Grant postane slaven po svoji vlogi v Jurskem Parku, medtem ko je Ellie Sattler poro\xc4\x8dena in ima dva otroka. Grant razpravlja s Sattlerjevo, da so bili Veraptorji veliko bolj pametni, kot so sprva mislili. Na izkopavanjih Grantov asistent, Billy Brennan, poka\xc5\xbee kako lahko z uporabo 3D tiskalnika izdela grlo Velociraptorja._NEWLINE_Zakonca, Paul in Amanda Kirby, ponudita Grantu financiranje njegovih raziskav, \xc4\x8de bo njun vodi\xc4\x8d med zra\xc4\x8dnim ogledom Isle Sorna. Grant privoli, vendar le zaradi tega ker nima denarja za financiranje svojih raziskav. Grant se tako znajde na letalu skupaj z zakoncema Kirby, Billom in Paulovima pla\xc4\x8dancema Udaskyem in Cooperjem, ter pilotom Nashem. Grant na letalu spozna,da \xc5\xbeelita zakonca tudi pristati, zato ga Cooper onesposobi. Granta zbudi klicanje Amande po megafonu, kar privabi Spinozavra, ki po\xc5\xbere Cooperja na vzletni stezi in povzro\xc4\x8di strmoglavljenje letala v gozd. V kro\xc5\xa1njah dinozaver po\xc5\xbere \xc5\xa1e Nasha. Pre\xc5\xbeiveli komaj pobegnejo Spinozavru, vendar naletijo na Tiranozavra. Spinozaver se vrne in skupina pobegne medtem ko se oba plenilca spopadeta. Spinozaver premaga Tiranozavra in mu zlomi vrat._NEWLINE_Grant zahteva od Kirbyevih resnico in izve, da lo\xc4\x8denca sploh nista tako premo\xc5\xbena kot sta pripovedovala, ter da i\xc5\xa1\xc4\x8deta sina Erica in Amandinega fanta Bena, ki sta na otoku pogre\xc5\xa1ana \xc5\xbee osem tednov. Kasneje skupina najde padalo v katerem je ujeto Benovo truplo. Padalo vzamejo s sabo in odkrijejo Veraptorjevo gnezdo. Kasneje naletijo na stavbo podjetja InGen, kjer jih iz zasede napade Veraptor. Skupina ga uspe ujeti vendar slednji prikli\xc4\x8de ostale \xc4\x8dlane svojega krdela. Tako pobegnejo med \xc4\x8dredo Koritozavrov in Parazavrolofov, ter povzro\xc4\x8dijo zmedo kar lo\xc4\x8di Udaskya in Granta od ostalih. Granta re\xc5\xa1i Eric, Udaskya pa Veraptorji napadejo in ga pustijo komaj pri \xc5\xbeivljenju, da bi lahko ujeli \xc5\xa1e ostale, ki so splezali na drevo. Amanda ga sku\xc5\xa1a re\xc5\xa1iti in se komaj izogne Veraptorjem, ki nato Udaskya dokon\xc4\x8dno ubijejo._NEWLINE_Grant in Eric tako pre\xc5\xbeivita dan v tovornjaku, v katerem je Eric ostal osem tednov. Naslednji dan zasli\xc5\xa1ita zvonjenje Paulovega satelitskega telefona in se spet zdru\xc5\xbeita s Kirbyevima in Billyem. Paul pojasni, da je svoj telefon dal Nashu, ki je bil nato po\xc5\xbert in skupino napade Spinozaver. Ko skupina pobegne, Grant ugotovi, da je Billy ukradel dve Veraptorjevi jajci, zaradi \xc4\x8desar jim ti tudi sledijo. Odlo\xc4\x8di se, da bo jajca obdr\xc5\xbeal in tako sku\xc5\xa1al zagotoviti pre\xc5\xbeivetje skupine. Skupina se nato nevede znajde v velikanski kletki Pteranodona, ki jih napade in odleti z Ericom. Billy re\xc5\xa1i Erica z Benovim padalom in Pteranodoni ga napadejo, ter navidez ubijejo. Ostali pobegnejo iz kletke in nevede pustijo odprta vrata. Vzamejoo \xc4\x8doln in odplujejo po reki._NEWLINE_Tisto no\xc4\x8d skupina sli\xc5\xa1i zvonjenje telefona v iztrebkih Spinozavra in ga najde. Ko za\xc4\x8dne padati de\xc5\xbe, sku\xc5\xa1a Grant poklicati Ellie, vendar \xc4\x8doln napade Spinozaver. Grant v\xc5\xbege Spinozavra in ga pre\xc5\xbeene. Naslednji dan skupina potuje proti obali, vendar jih ponovno ujamejo Veraptorji. Vrnejo jim jajca, Grant pa jih zmede z glasovi iz umetno izdelanega grla Veraptorja, ki tako odidejo z jajci. Skupina pride do obale, kjer ugotovijo, da je Sattlerjeva poklicala ameri\xc5\xa1ke marince in mornarico, da bi jih re\xc5\xa1ila. Odkrijejo, da je Billy resno po\xc5\xa1kodovan, vendar \xc5\xa1e vedno \xc5\xbeiv. Ko zapustijo otok, opazijo Pteranodone, ki odletijo na prostost, Grant pa meni, da odhajajo ''iskat nova gnezdi\xc5\xa1\xc4\x8da''."